Ο **Παναγιώτης Τριάδης** (γενν. στις 9 Σεπτεμβρίου 1992) είναι Έλληνας επαγγελματίας ποδοσφαιριστής. Αγωνίζεται ως πλάγιος μέσος ή επιθετικός.

Σταδιοδρομία σε συλλόγους
-------------------------

### Βέεν Βίζμπαντεν

**2010-11**

Στις αρχές του 2011, σε ηλικία 19 ετών, ο Τριάδης υπέγραψε επαγγελματικό συμβόλαιο στη ομάδα μέχρι τις 30 Ιουνίου 2012. Τον Απρίλιο του 2011 ήρθε από τον πάγκο, για να κάνει το ντεμπούτο του στο ημιτελικό του Κυπέλλου Εσσιάν εναντίον της TGM ΣΒ Γιούγκενσχαϊμ, σε μία νίκη με 5-0, όπου έδωσε 2 ασίστ. 

**2011-12**

Ο Τριάδης ξεκίνησε να παίζει και για την πρώτη ομάδα στην 3. Λίγκα, καθώς και για τη δεύτερη ομάδα στην Χέσσενλιγκα. Έκανε το ντεμπούτο του στην 3. Λίγκα τη δεύτερη αγωνιστική, στον ισόπαλο χωρίς γκολ αγώνα εναντίον της ΦφΜ Στουτγκάρδης ΙΙ. Συνολικά είχε πέντε συμμετοχές για το σύλλογο και επιπλέον οχτώ συμμετοχές με τη δεύτερη ομάδα. Στο τέλος της σεζόν το συμβόλαιο του δεν επεκτάθηκε. 

### Ξάνθη

**2012-13**

Μετά την αποδέσμευση από την προηγούμενη ομάδα του, ο Τριάδης υπέγραψε συμβόλαιο με τη Ξάνθη της Σούπερλιγκ με ελεύθερη μεταγραφή. Έκανε το ντεμπούτο του ως αλλαγή την έβδομη αγωνιστική εναντίον του Ολυμπιακού, σε μια ήττα με 0-4. Η πρώτη του εμφάνιση ως βασικός έγινε εναντίον του ΠΑΣ Γιάννινα, όπου αγωνίστηκε για 90 λεπτά και αναδείχθηκε ο Πολυτιμότερος παίχτης του αγώνα, παρά την ήττα με 0-1. 

**2013-14**

Ο Τριάδης έκανε το ευρωπαϊκό ντεμπούτο του στο δεύτερο προκριματικό γύρο του ΟΥΕΦΑ Γιουρόπα Λιγκ, εναντίον της Λίνφιλντ από τη Βόρεια Ιρλανδία, στην ήττα με 0-1, όπου παραλίγο να σκοράρει από ελεύθερο χτύπημα. Η Ξάνθη προχώρησε στον επόμενο γύρο, αφού κέρδισε την Λίνφιλντ στον εκτός έδρας επαναληπτικό αγώνα με 2-1 στην παράταση. Άφησε το αποτύπωμα του στον τρίτο προκριματικό γύρο με αντίπαλο τη Σταντάρ Λιέγης, όταν έδωσε ασίστ για το γκολ του Τζούλιαν Ντε Γκούζμαν, έχοντας προσπεράσει τρεις αντιπάλους και σεντράροντας για τον σκόρερ. Η Ξάνθη αποκλείστηκε με συνολικό σκορ 2-4. Αυτή η σεζόν αποδείχτηκε κομβική για αυτόν, καθώς έπαιξε σχεδόν σε όλους τους αγώνες της σεζόν, σημειώνοντας τρία γκολ. Μετά την πρώτη συμμετοχή της σε ευρωπαϊκή διοργάνωση, η Ξάνθη απογοήτευσε στο πρωτάθλημα τερματίζοντας στη 16η θέση και έπαιξε αγώνα πλέι οφ με τον Ολυμπιακό Βόλου. Η Ξάνθη κατάφερε να μείνει στη Σούπερλιγκ, αφού κέρδισε την θεσσαλική ομάδα με 2-1. 

**2014-15**

Ύστερα από την εκπληκτική προηγούμενη σεζόν, τα πράγματα αντιστράφηκαν για τον Τριάδη. Κατά τη διάρκεια της προετοιμασίας, ένας τραυματισμός στον προσαγωγό τον άφησε έξω για οκτώ μήνες, με αποτέλεσμα να χάσει σχεδόν όλη τη σεζόν. Ο Τριάδης έκανε το ντεμπούτο του την σεζόν 2014-15 την 32η αγωνιστική εναντίον του Παναθηναϊκού στην ήττα με 0-2. Την επόμενη αγωνιστική μπόρεσε να παίξει σε όλον τον αγώνα, στην ισοπαλία χωρίς τέρματα εναντίον του Αστέρα Τρίπολης. Ο τρίτος του αγώνας της σεζόν ήταν την τελευταία αγωνιστική εναντίον του Πανθρακικού, στην ήττα με 0-2. Η Ξάνθη τερμάτισε στην 8η θέση. 

**2015-16**

Όπως και την προηγούμενη σεζόν, ο Τριάδης έχασε τα πρώτα παιχνίδια, τώρα λόγω μυϊκού τραυματισμού. Επανήλθε γρήγορα και κατάφερε να συνεισφέρει στην ομάδα του. Ο προπονητής της Ξάνθης, Ραζβάν Λουτσέσκου τον χρησιμοποίησε μόνο στο ένα τρίτο περίπου των αγώνων πρωταθλήματος. Κατάφερε να έχει δύο ασίστ, εναντίον του ΠΑΟΚ και του Λεβαδειακού, με τους δύο αγώνες να λήγουν ισόπαλοι με 1-1 και 2-2 αντίστοιχα. Η Ξάνθη απέτυχε να πάρει ένα ευρωπαϊκό εισιτήριο, τερματίζοντας στη 13η θέση. 

**2016-17**

Ο Τριάδης ξεκίνησε βασικός την 1η αγωνιστική της σεζόν, στην ήττα με 0-3 από τον Πανιώνιο. Την 4η αγωνιστική πέρασε στον αγώνα ως αλλαγή βοηθώντας την ομάδα του να κερδίσει ένα σημαντικό βαθμό στην ισοπαλία εναντίον του Ατρομήτου. Αφού ήταν αναπληρωματικός στην πλειονότητα των πρώτων αγώνων του πρωταθλήματος, ο Λουτσέσκου τον έβαλε πάλι στον αρχικό σχήμα στον αγώνα με τον ΠΑΣ Γιάννινα, ππου έληξε με ήττα 0-1. Κατάφερε να πετύχει το πρώτο του γκολ ύστερα από τη σεζόν 2013-14, στον εκτός έδρας αγώνα με τον Παναιτωλικό, βοηθώντας την ομάδα του στη νίκη με 2-3. Στον αγώνα με την ΑΕΛ συνέβαλε στη νίκη με 1-0, δίνοντας ασίστ στον σκόρερ Θοδωρή Βασιλακάκη. Στην νίκη με 3-1 επί του Ηρακλή σημείωσε ένα γκολ και έδωσε μία ασίστ στον Χαμζά Γιουνές για το τελευταίο γκολ του αγώνα. Στον ισόπαλο αγώνα 0-0 με την ΑΕΚ αποβλήθηκε στο 58ο λεπτό, αφού έλαβε δύο κίτρινες κάρτες μέσα σε τέσσερα λεπτά. Εκτός από δύο τέρματα που σημείωσε, ολοκλήρωσε τη σεζόν έχοντας έξι ασίστ, κατατασσόμενος στη δεύτερη θέση του σχετικού πίνακα μαζί με τους Κώστα Φορτούνη και Μασούντ Σοτζέι, από τον Ολυμπιακό και τον Πανιώνιο αντίστοιχα. Η Ξάνθη τερμάτισε στην 6η θέση, μόλις μία πίσω από τις θέσεις των πλέι οφ.

**2017-18**

Με τη Ξάνθη να αλλάζει προπονητή προσλαμβάνοντας τον Μίλαν Ράσταβατς, ο Τριάδης έπρεπε να αποδείξει την αξία του, παρά τη δυνατή του προηγούμενη σεζόν, προκειμένου να θεωρηθεί βασικός από το νέο προπονητή. Στον πρώτο αγώνα για το Κύπελλο, στην νίκη με 2-0 επί του Παναιτωλικού, σημείωσε το δεύτερο γκολ του αγώνα, το οποίο ήταν το πρώτο του γκολ σε αγώνα εκτός του πρωταθλήματος. Αφού χρησιμοποιήθηκε κυρίως ως αλλαγή σε αγώνες πρωταθλήματος, ξεκίνησε βασικός στο δεύτερο αγώνα για το Κύπελλο, στη νίκη με 4-2 επί του Εργοτέλη, στον οποίο εκμεταλλεύτηκε την ευκαιρία του, σημειώνοντας δύο γκολ και δίνοντας μία ασίστ. Στις 4 Νοεμβρίου αγωνίστηκε στον συνολικά 100ο αγώνα της σταδιοδρομίας του, στην νίκη με 3-1 επί του Παναιτωλικού. Λίγο αργότερα έσπασε το χέρι του, μένοντας έξω για αρκετές εβδομάδες. Μετά από μια δύσκολη περίοδο κατά την οποία δεν έπαιρνε ικανοποιητικό χρόνο παιχνιδιού, έπαιξε με τον Παναιτωλικό, όπου έδωσε ασίστ στον Ματίας Γκαστόν Κάστρο, ο οποίος πέτυχε το νικηφόρο γκολ στη νίκη με 1-0. 

### Απόλλων Σμύρνης

**2018-19**

Στις 12 Ιουλίου 2018 ο Απόλλων Σμύρνης ανακοίνωσε την απόκτησή του με ελεύθερη μεταγραφή. Έκανε το ντεμπούτο για τη νέα του ομάδα την πρώτη αγωνιστική, στην ήττα με 0-1 εναντίον της ΑΕΛ, αντικαθιστώντας τον Άιλερς στο 58ο λεπτό. Στις 15 Σεπτεμβρίου 2018, στην ήττα με 1-2 από τον ΠΑΣ Γιάννινα, όπου έδωσε ασίστ για το μοναδικό γκολ της ομάδας, ο Τριάδης συμπλήρωσε 100 αγώνες πρωταθλήματος. Πέτυχε το πρώτο του γκολ για τον Απόλλων στις 12 Νοεμβρίου 2018, στην εντός έδρας ήττα με 1-2 από τον Άρη Θεσσαλονίκης. Στις 14 Ιανουαρίου 2019, τερμάτισε το συμβόλαιο του κοινή συναίνεση. 

### Νορθ Ιστ Γιουνάιτεντ ΦΚ

**2018–19**

Στις 18 Ιανουαρίου 2019 υπέγραψε στην Νορθ Ιστ Γιουνάιτεντ ΦΚ της Ινδικής Σούπερ Λιγκ με ελεύθερη μεταγραφή. Ήταν ο δεύτερος Έλληνας που αγωνίστηκε στην ομάδα, ύστερα από τον Αλέξανδρο Τζόρβα τη σεζόν 2014-15. Στις 26 Ιανουαρίου 2019, έκανε το ντεμπούτο του για την ομάδα στη νίκη με 1–0 εναντίον της Τσεναϊγίν ΦΚ. Παρ' όλο που ήταν στην ομάδα μόλις για τέσσερις μήνες, κατάφερε να εντυπωσιάσει τους φιλάθλους και κέρδισε το βραβείο των φιλάθλων για τον Παίκτη της Χρονιάς για τον καλύτερο μέσο.

**2019–20**

Στις 18 Σεπτεμβρίου 2019, ανακοινώθηκε επίσημα ότι ο Τριάδης θα έμενε στην ομάδα για τη σεζόν 2019-20. Στις 27 Νοεμβρίου 2019, σημείωσε το πρώτο του γκολ για την ομάδα στην ισοπαλία με 2–2 εναντίον της Μουμπάι Σίτι ΦΚ. Στις 30 Δεκεμβρίου 2019, ο Τριάδης αποχώρησε από την ομάδα.

### ΠΑΣ Γιάννινα

Το καλοκαίρι του 2021 ανακοινώθηκε από τον ΠΑΣ Γιάννινα.

Εθνικές ομάδες
--------------

Έχει αγωνιστεί στις «μικρές» εθνικές ομάδες της Γερμανίας (U15, U16 και U17) με συνολικά 28 συμμετοχές και 12 γκολ. Ακολούθως, επέλεξε να αγωνιστεί με την Εθνική Ελλάδας U19, σημειώνοντας 1 γκολ σε 3 συμμετοχές.

Στατιστικά σταδιοδρομίας
------------------------

*Μέχρι τις 12 Ιανουαρίου 2019.*

| Ομάδα | Σεζόν | Κατηγορία | Κατηγορία | Κύπελλο | Κύπελλα Ευρώπης | Λοιπά | Σύνολο |
| --- | --- | --- | --- | --- | --- | --- | --- |
| Συμμ. | Γκολ | Συμμ. | Γκολ | Συμμ. | Γκολ | Συμμ. | Γκολ | Συμμ. | Γκολ |
| Βέεν Βίζμπαντεν II | 2010–11 | Regionalliga Südwest | 4 | 0 | – | 4 | 0 |
| 2011–12 | Hessenliga | 8 | 0 | 8 | 0 |
| Total | 12 | 0 | – | 12 | 0 |
| Βέεν Βίζμπαντεν | 2010–11 | 3. Λίγκα | 0 | 0 | – | – | 1 | 0 | 1 | 0 |
| 2011–12 | 5 | 0 | 0 | 0 | – | 5 | 0 |
| Σύνολο | 5 | 0 | 0 | 0 | – | 1 | 0 | 6 | 0 |
| Α.Ο. Ξάνθη | 2012–13 | Σούπερ Λιγκ | 3 | 0 | 1 | 0 | – | 4 | 0 |
| 2013–14 | 21 | 3 | 1 | 0 | 2 | 0 | 0 | 0 | 24 | 3 |
| 2014–15 | 3 | 0 | 1 | 0 | – | 4 | 0 |
| 2015–16 | 10 | 0 | 2 | 0 | 12 | 0 |
| 2016–17 | 24 | 2 | 6 | 0 | 30 | 2 |
| 2017–18 | 19 | 0 | 3 | 3 | 22 | 3 |
| Σύνολο | 80 | 5 | 14 | 3 | 2 | 0 | 0 | 0 | 96 | 8 |
| Απόλλων Αθηνών | 2018–19 | Σούπερ Λιγκ | 14 | 2 | 1 | 0 | – | 15 | 2 |
| Σύνολο | 14 | 2 | 1 | 0 | – | 15 | 2 |
| Σύνολο καριέρας | 111 | 7 | 15 | 3 | 2 | 0 | 1 | 0 | 129 | 10 |

1. ↑  Περιλαμβάνει Κύπελλο Γερμανίας και Κύπελλο Ελλάδος
2. ↑  Περιλαμβάνει Κύπελλο Έσσης και Μπαράζ ελληνικού πρωταθλήματος
3. ↑  Εμφανίσεις στα προκριματικά του Γιουρόπα Λιγκ.

Προσωπική ζωή
-------------

Γεννήθηκε στο Χέρντεκε της Γερμανίας από Έλληνες γονείς. Κατά τη διάρκεια της παιδικής του ηλικίας, αυτός και η οικογένειά του μετακόμισαν στο Βίζμπαντεν, όπου σπούδασε στο Διεθνές Σχολείο Φρανκφούρτης. Έχει έναν μικρότερο αδερφό και μιλάει άπταιστα ελληνικά, γερμανικά και αγγλικά.

Παραπομπές
----------

1. ↑  (πολλαπλές γλώσσες) *Transfermarkt*. 133668. Ανακτήθηκε στις 9  Οκτωβρίου 2017.
2. 1 2  «Ο Τριάδης στον Απόλλωνα». Αρχειοθετήθηκε από το πρωτότυπο στις 12 Ιουλίου 2018.
3. ↑  «Archived copy». Αρχειοθετήθηκε από το πρωτότυπο στις 6 Απριλίου 2012. Ανακτήθηκε στις 25 Οκτωβρίου 2011.  SVWW into Hesse Cup Final with 5-0 win; 2011
4. ↑  «Τριάδης: Από το Βισμπάντεν στα Πηγάδια». *www.acadimies.gr*. Αρχειοθετήθηκε από το πρωτότυπο στις 26 Οκτωβρίου 2017.
5. ↑  «Παρελθόν ο Τριάδης».. Ανακτήθηκε στις 2019-01-14.
6. ↑  «Η North East United της Ινδίας ανακοίνωσε τον Τριάδη». *www.sport24.gr*. 18 Ιανουαρίου 2019.
7. ↑  FC, NorthEast United (7 Μαΐου 2019). «With over 5000 fan votes, Panagiotis Triadis is the NEUFC Fans' Midfielder of the Year! #8States1United #StrongerTogetherpic.twitter.com/zvlD71Luto». *@NEUtdFC* (στα Αγγλικά). Ανακτήθηκε στις 4 Ιουνίου 2019.
8. ↑   *PANAGIOTIS TRIADIS IS BACK | GOOD NEWS FOR NORTHEAST UNITED FC | ALL SPORTS INFO*, ανακτήθηκε στις 2019-09-18
9. ↑  «NorthEast United FC part ways with Panagiotis Triadis». *www.sportskeeda.com* (στα Αγγλικά). 30 Δεκεμβρίου 2019. Ανακτήθηκε στις 30 Δεκεμβρίου 2019.
10. ↑  «ΚΑΛΩΣ ΗΡΘΕΣ ΠΑΝΑΓΙΩΤΗ». 13 Ιουνίου 2021.
11. ↑ . . [*νεκρός σύνδεσμος*]

Εξωτερικοί σύνδεσμοι
--------------------

* Προφίλ του Onsports.gr
* Παναγιώτης Τριάδης στο fussballdaten.de (Γερμανικά)
* Εικόνα
* Προφίλ στο Transfermarkt.com